ശശി തരൂരിന് കെ. സുധാകരന് ഫോണ് കോള് ചെയ്തെങ്കില് ടോള് സമര പരിഹാരമുണ്ടായേനേ: മന്ത്രി വി. ശിവന്കുട്ടി തിരുവനന്തപുരം: കെപിസിസി പ്രസിഡന്റ് കെ. സുധാകരന് പാര്ലമെന്ററി സ്റ്റാന്ഡിംഗ് കമ്മിറ്റി ചെയര്മാന് കൂടിയായ ശശി തരൂര് എംപിക്ക് ഒരു ഫോണ് കോള് ചെയ്തെങ്കില് തിരുവല്ലം ടോള് പ്രശ്നത്തിന് പരിഹാരം ഉണ്ടാകുമായിരുന്നുവെന്ന് മന്ത്രി വി. ശിവന്കുട്ടി പത്രക്കുറിപ്പില് വ്യക്തമാക്കി. മന്ത്രി എന്ന നിലയില് കേന്ദ്ര ഉപരിതല ഗതാഗത മന്ത്രി നിതിന് ഗഡ്കരിക്ക് പ്രശ്നം ചൂണ്ടിക്കാട്ടി താന് കത്ത് നല്കിയിട്ടുണ്ട്. പരിശോധിക്കാമെന്ന് കേന്ദ്രമന്ത്രി മറുപടി നല്കുകയും ചെയ്തു. പാര്ലമെന്റ് അംഗമായ ശശി തരൂര് കേന്ദ്ര സര്ക്കാരുമായി ബന്ധപ്പെട്ട് പ്രശ്നത്തിന് പരിഹാരം കാണാന് ശ്രമിക്കേണ്ടതായിരുന്നു. മലയാളിയായ കേന്ദ്രമന്ത്രി വി. മുരളീധരനും സമരത്തിന് ആധാരമായ ഉത്തരവാദിത്വത്തില് നിന്ന് മാറി നില്ക്കാനാവില്ല. ദേശീയപാത സംബന്ധിച്ച നയപരമായ തീരുമാനമെടുക്കേണ്ടത് കേന്ദ്രസര്ക്കാരാണ്. തിരുവനന്തപുരം പാര്ലമെന്റ് മണ്ഡലവുമായി ബന്ധപ്പെട്ട മിക്ക വിഷയങ്ങളിലും ശശിതരൂരിന്റെ സാന്നിധ്യമോ ശ്രദ്ധയോ ഉണ്ടാകാറില്ല. ഇതിനു പരിഹാരം കാണാനുള്ള നിര്ദേശവും കെപിസിസി പ്രസിഡന്റ് എംപിക്ക് നല്കണം. ബൈപ്പാസിലെ നാലുവരിപ്പാതയോ സര്വീസ് റോഡോ പൂര്ത്തിയാകും മുന്പാണ് തിരുവല്ലത്ത് ടോള്പിരിവ് തുടങ്ങിയത്. കൃത്യമായ ആസൂത്രണം ഇല്ലാത്തതുകൊണ്ട് മഴപെയ്താല് പരിസരത്ത് വെള്ളക്കെട്ടാണ്. ഇതൊന്നും തിരുവനന്തപുരം എംപി അറിഞ്ഞമട്ടില്ലെന്നും അദ്ദേഹം ആരോപിച്ചു.